CELEX: 32022D0635
Language: sk
Date: 2022-04-13 00:00:00
Title: Rozhodnutie Rady (SZBP) 2022/635 z 13. apríla 2022, ktorým sa mení rozhodnutie (SZBP) 2017/1869 o poradnej misii Európskej únie na podporu reformy sektora bezpečnosti v Iraku (EUAM Iraq)

19.4.2022   
               
               
                  SK
               
               
                  Úradný vestník Európskej únie
               
               
                  L 117/32
               
            
         ROZHODNUTIE RADY (SZBP) 2022/635
         z 13. apríla 2022,
         ktorým sa mení rozhodnutie (SZBP) 2017/1869 o poradnej misii Európskej únie na podporu reformy sektora bezpečnosti v Iraku (EUAM Iraq)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada prijala 16. októbra 2017 rozhodnutie (SZBP) 2017/1869 (1), ktorým sa zriaďuje poradná misia Európskej únie na podporu reformy sektora bezpečnosti v Iraku (EUAM Iraq).
                  
               
                     (2)
                  
                  
                     Rada prijala 7. apríla 2020 rozhodnutie (SZBP) 2020/513 (2), ktorým zmenila mandát misie EUAM Iraq a predĺžila ho do 30. apríla 2022.
                  
               
                     (3)
                  
                  
                     Politický a bezpečnostný výbor odporučil v nadväznosti na strategické preskúmanie misie EUAM Iraq zmeniť a predĺžiť mandát misie EUAM Iraq do 30. apríla 2024.
                  
               
                     (4)
                  
                  
                     Rozhodnutie (SZBP) 2017/1869 by sa preto malo zodpovedajúcim spôsobom zmeniť.
                  
               
                     (5)
                  
                  
                     Misia EUAM Iraq sa uskutoční v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 Zmluvy o Európskej únii,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2017/1869 sa mení takto:
            
                        1.
                     
                     
                        Článok 2 sa nahrádza takto:
                        
                           „Článok 2
                           Ciele
                           Strategickými cieľmi misie EUAM Iraq sú:
                           
                                       1.
                                    
                                    
                                       poskytovať irackým orgánom strategické poradenstvo a odborné znalosti o civilných aspektoch reformy sektora bezpečnosti vrátane národnej bezpečnostnej stratégie, súvisiacich národných stratégií a iných priorít národnej bezpečnosti;
                                    
                                 
                                       2.
                                    
                                    
                                       analyzovať, posudzovať a identifikovať príležitosti pre budúcu angažovanosť Únie pri podpore potrieb civilných aspektov reformy sektora bezpečnosti na celoštátnej, regionálnej a provinčnej úrovni;
                                    
                                 
                                       3.
                                    
                                    
                                       spoločne s delegáciou Únie poskytovať informácie na účely plánovania a vykonávania podpory v oblasti civilných aspektov reformy sektora bezpečnosti zo strany Únie a členských štátov, uľahčovať takéto plánovanie a vykonávanie a zároveň zabezpečovať jednotnosť činnosti Únie.“
                                    
                                 
                     
                  
                        2.
                     
                     
                        V článku 14 ods. 1 sa za tretiu vetu vkladá tento text:
                        „Finančná referenčná suma určená na pokrytie výdavkov spojených s misiou EUAM Iraq v období od 1. mája 2022 do 30. apríla 2024 predstavuje 70 056 766,51 EUR.“
                     
                  
                        3.
                     
                     
                        V článku 17 sa druhá veta nahrádza takto:
                        „Uplatňuje sa do 30. apríla 2024.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 13. apríla 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Rozhodnutie Rady (SZBP) 2017/1869 zo 16. októbra 2017 o poradnej misii Európskej únie na podporu reformy sektora bezpečnosti v Iraku (EUAM Iraq) (Ú. v. EÚ L 266, 17.10.2017, s. 12).
         
            (2)  Rozhodnutie Rady (SZBP) 2020/513 zo 7. apríla 2020, ktorým sa mení rozhodnutie (SZBP) 2017/1869 o poradnej misii Európskej únie na podporu reformy sektora bezpečnosti v Iraku (EUAM Iraq) (Ú. v. EÚ L 113, 8.4.2020, s. 38).